Mačči kan d anect-a imi tasɣunt n tafsut tekcem diɣen aḥric n unadi deg unnar n tasnilest ( linguistique) imi aṭas n wuṭṭunen id yeffɣen s ddemma i wayen-nni. Amedya uṭṭun n umawal n tusnakt ( lexique des mathématique ) neɣ amawal n tasegda( architecture). Tasɣunt n tafsut talla diɣ d tannagit ɣef iɣeblan iḥuzan imeɣnasen yellan deffir talalit n usqamu n izerfan n w umdan(ligue des droits de l’homme) yettwasnen s yisem “azerruy n Lemdiya” ( process de media). Di tilawt tasɣunt n tafsut ( id yellan d aseɣzef n tanfult n tezrawin timaziɣin n tesdawit n Paris Vincent ) d aktay(mémoire) n umussu adelsan amaziɣ iɛabben acḥal d aseggas tanegmit n yidles am aziɣ. Tasɣunt n tafsut d aɣerbaz n umeɣnes akked usnulfu , d asurif ɣer yiseɣ, ɣer timlilit d yiman-nneɣ.